nahid-hub/BLUGE-bengali-wikipedia-section-title-prediction huggingface dataset:
খাগড়াঘাট যুদ্ধের পর মুঘলরা এক সন্ধি প্রস্তাব করে। মুঘলরা এই বিপুল যুদ্ধে জয়লাভ করলেও উভয় পক্ষের সেনারা ক্লান্ত এবং অবসন্ন ছিল। চুক্তিতে প্রতাপাদিত্যের ব্যক্তিগত নিরাপত্তা নিশ্চিত করা হয়। প্রতাপাদিত্য গিয়াস খানের নিকট পরাজিত হবার পর তাকে শৃঙ্খলিত করে গিয়াস খান নিজে ইসলাম খানের দরবারে হাজির করেন। ঢাকায় তাকে আটক করে রাখা হয়। প্রতাপাদিত্যের জীবনের শেষ দিনগুলি সম্পর্কে খুব ভালো কোনো প্রামাণ্য দলিল পাওয়া যায়নি। কিছু মুঘল দলিলে পাওয়া যায় যে তাকে বন্দি অবস্থায় দিল্লি নেয়ার পথে তিনি বেনারস থেকে পালিয়ে গিয়েছিলেন। সেখান থেকে বাংলায় ফেরার পথে তিনি মারা যান। তেজস্বিতা, ধর্মনিষ্ঠা ও স্বাধীনতা স্থাপনের চেষ্টা প্রতাপকে এ অঞ্চলের লোকদের নিকটই শুধু নয়, সমগ্র ভারতবর্ষের মানুষের কাছে অমর করে রেখেছে।গুরম্নদেব রামদাস স্বামী তাই লিখেছেন-

বলিলে যে বঙ্গদেশী প্রতাপের কথা,
শুন গুরম্নত্ব তার। 
তেজোবীর্য্যগুণে প্রতাপ প্রস্ত্তত ছিলো স্বাধীনতা লাভে,
কিন্তু তা’র জাতি, 
দেশ না ছিল প্রস্তুত;
জ্ঞাতিবন্ধু বহু তা’র ছিল প্রতিকূল,
তাই হল ব্যর্থ চেষ্টা। 
মূঢ় সেই নর,
দেশ, কাল , পাত্র মনে না করি’ বিচার,
একা যে ছুটিতে চায়; 
চরণস্খলনে নাহি রহে কেহ ধরি’ উঠাইতে তারে।।


সঠিক অনুচ্ছেদ শিরোনাম কোনটি?
titleA. প্রথম জীবন
titleB. মৃত্যু
titleC. জলদস্যু দমন
titleD. স্মৃতিবিজড়িত স্থান
উত্তর: titleB
রেকর্ড লেবেলগুলো সাধারণত "মিউজিক গ্রুপ" নামক একটি কর্পোরেট ছাতা সংস্থার নিয়ন্ত্রণে থাকে। একটি মিউজিক গ্রুপ সাধারণত একটি আন্তর্জাতিক "হোল্ডিং কোম্পানি" সংস্থার দ্বারা মালিকানাধীন, যার প্রায়ই অন্যান্য অ-সঙ্গীত বিভাগ হিসাবে রয়েছে। একটি মিউজিক গ্রুপ সঙ্গীত প্রকাশনা কোম্পানি, রেকর্ড (শব্দ রেকর্ডিং) নির্মাতা, রেকর্ড পরিবেশক, এবং রেকর্ড লেবেল নিয়ে গঠিত। এছাড়া রেকর্ড কোম্পানি (নির্মাতা, পরিবেশক এবং লেবেল) একটি "রেকর্ড গ্রুপ" গঠন করতে পারে যা পরিবর্তে একটি মিউজিক গ্রুপ দ্বারা নিয়ন্ত্রিত হয়। একটি মিউজিক গ্রুপ বা রেকর্ড গ্রুপের সংগ্রাহক সংস্থাগুলিকে কখনও কখনও গ্রুপের "বিভাগ" হিসেবে বিক্রি করা হয়।

১৯৮৮ থেকে ১৯৯৯ সাল পর্যন্ত ছয়টি বড় রেকর্ড লেবেল ছিল, যা “বিগ সিক্স” নামে পরিচিত ছিল:

পলিগ্রাম ১৯৯৯ সালে ইউএমজির সাথে একত্রিত হয়, যার ফলে বাকিদের বিগ ফাইভ বলে ডাকা হতো।

২০০৪ সালে সনি এবং বিএমজি যৌথ উদ্যোগের ফলে সনি বিএমজি লেবেল তৈরি হয় (যা ২০০৮ সালের একত্রীকরণের পর সনি মিউজিক এন্টারটেইনমেন্ট নামকরণ করা হয়)। ২০০৭ সালে অবশিষ্ট চারটি কোম্পানি, যা বিগ ফোর নামে পরিচিত, বিশ্ব সঙ্গীত বাজারের ৭০% এবং যুক্তরাষ্ট্রের সঙ্গীত বাজারের ৮০% নিয়ন্ত্রণ করতো।

২০১২ সালে ইএমআই-এর মালিকানাধীন কোম্পানি সিটিগ্রুপ এর প্রধান বিভাগগুলোকে আলাদাভাবে বিক্রি করে: ইএমআই-এর রেকর্ডেড মিউজিক বিভাগের বেশিরভাগ ইউএমজির সাথে একত্রীত হয়, ইএমআই মিউজিক পাবলিশিং সনি/এটিভি মিউজিক পাবলিশিং-এর সাথে একত্রীত হয় এবং ইএমআই-এর পার্লোফোন ও ভার্জিন ক্লাসিকস জুলাই ২০১৩ সালে ওয়ার্নার মিউজিক গ্রুপের সাথে একত্রীত হয়। ফলসরূপ বিগ থ্রি নামক তিনটি লেবেল অবশিষ্ট থাকে:

সঠিক অনুচ্ছেদ শিরোনাম কোনটি?
titleA. ইমপ্রিন্ট
titleB. ওপেন-সোর্স লেবেল
titleC. শিল্পীদের সাথে সম্পর্ক
titleD. মেজর লেবেল
উত্তর: titleD
লাক্ষণিক হেমোরয়েডস এর কারণ জানা যায় নাই। এর পিছনে যেসব কারণ দায়ী বলে ধারণা করা হয় তার মধ্যে রয়েছে: অন্ত্রের সমস্যা (কোষ্ঠকাঠিন্য বা ডায়রিয়া), ব্যায়াম ও পুষ্টি উপাদানে ঘাটতি (স্বল্প-আঁশ সমৃদ্ধ খাবার), পেটের ভিতরে চাপ বৃদ্ধি (দীর্ঘায়িত চাপ), অ্যাসিটিস (পেটের গহ্বরে জমা নিঃসৃত তরল), পেটের ভিতরে বস্তু বা গর্ভাবস্থা), জন্মগত, হেমোরয়েড শিরায় কপাটিকার অনুপস্থিতি ও বার্ধক্য। অন্যান্য যেসব কারণ ঝুঁকি বৃদ্ধি করে বলে ধারণা করা হয় সেগুলোর মধ্যে রয়েছে স্থূলতা, দীর্ঘসময় বসে থাকা, দীর্ঘস্থায়ী কাশি এবং বস্তিদেশের কার্যক্রম বন্ধ। তবে এসব কারণের স্বপক্ষে সামান্য প্রমাণই পাওয়া যায়।

গর্ভাবস্থায়, তলপেটের ওপর ভ্রূণ এর চাপ ও হরমোনের পরিবর্তনের ফলে হেমোরয়েড রক্তনালী বর্ধিত হয়। প্রসবের কারণেও পেটের ভিতরে চাপ বৃদ্ধি পায়। প্রসবের পর সচরাচর উপসর্গ আর থাকে না বিধায় গর্ভবতী মহিলাদের শল্যচিকিৎসা লাগে না বললেই চলে।

সঠিক অনুচ্ছেদ শিরোনাম কোনটি?
titleA. রক্ষণশীল
titleB. শল্যচিকিৎসা
titleC. ইতিহাস
titleD. কারণ
উত্তর: titleD
"মূল নিবন্ধ:বাংলাদেশে ক্রিকেটের ইতিহাস"

বাংলাদেশ ১৯৭৭ সালে আন্তর্জাতিক ক্রিকেট সংস্থার (আইসিসি) সহযোগী সদস্যে পরিণত হয়। পরবর্তীতে রাকিবুল হাসানের নেতৃত্বে ১৯৭৯ সালে ইংল্যান্ডে অনুষ্ঠিতআইসিসি ট্রফিতে অংশগ্রহণ করার মাধ্যমে বিশ্ব ক্রিকেটে আত্মপ্রকাশ করে। চার ম্যাচের দু'টিতে তারা হেরে যায় এবং দু'টিতে জয়লাভ করে প্রতিযোগিতা থেকে বিদায় নেয়। গাজী আশরাফ হোসেন লিপু'র নেতৃত্বে এশিয়া কাপ ক্রিকেটে ১৯৮৬ সালের ৩১শে মার্চ বাংলাদেশ সর্বপ্রথম আন্তর্জাতিক একদিনের ক্রিকেটে পাকিস্তানের বিপক্ষে অংশগ্রহণ করে। আয়োজক দেশ হিসেবে বাংলাদেশ ১৯৮৮ সালের এশিয়া কাপে অংশগ্রহণ করে। এটাই ছিল বাংলাদেশে অনুষ্ঠিত সর্বপ্রথম আন্তর্জাতিক একদিনের ক্রিকেট প্রতিযোগিতা। ভয়াবহ বন্যা সত্ত্বেও বাংলাদেশ আয়োজক হিসেবে সফলতার পরিচয় দেয়। বিভিন্ন আন্তর্জাতিক প্রতিযোগিতায় অংশগ্রহণের পর বাংলাদেশ একদিনের আন্তর্জাতিক ক্রিকেটে প্রথম জয়ের দেখা পায় ১৯৯৮ সালে। দীর্ঘ ২২ খেলায় হারের পর মোঃ রফিকের অসাধারণ নৈপুণ্যে (৭৭ রান ও ৩টি উইকেট) কেনিয়ার বিপক্ষে ভারতে অনুষ্ঠিত খেলায় বাংলাদেশ এই জয়লাভ করে। আতহার আলী খান-মোহাম্মদ রফিক জুটি ১৩৭ রান গড়েছিল। আতহার আলী খান করেন ৪৭ রান। পরবর্তীতে অক্টোবর মাসে আইসিসি নক-আউট ট্রফি আয়োজন করে বাংলাদেশ যেখানে সকল টেস্ট খেলুড়ে দল এই একদিনের আন্তর্জাতিক নক-আউট প্রতিযোগিতায় অংশগ্রহণ করে। ১৯৯৭ সালে আইসিসি ট্রফি জেতার মাধ্যমে বাংলাদেশ ১৯৯৯ সালে ইংল্যান্ডে অনুষ্ঠিত বিশ্বকাপ খেলার সুযোগ পায় এবং আন্তর্জাতিক ক্রিকেট সংস্থার নিয়মিত সদস্য পদ লাভ করে। প্রথমবার বিশ্বকাপে অংশগ্রহণ করেই বিশ্বকে তাক লাগিয়ে দেয় বাংলাদেশ। দলের অসাধারণ ফিল্ডিং এবং খালেদ মাহমুদের ব্যক্তিগত বোলিং (৩/৩১) নৈপুণ্যে বাংলাদেশ ১৯৯২ সালের বিশ্বকাপজয়ী পাকিস্তানকে ৬২ রানে পরাজিত করে। ম্যাচ সেরা বিবেচিত হন খালেদ মাহমুদ। স্কটল্যান্ড এবং পাকিস্তানকে হারানোর পরও বাংলাদেশ বিশ্বকাপের পরবর্তী রাউন্ডে যেতে ব্যর্থ হয়। কিন্তু এই জয় বাংলাদেশকে আন্তর্জাতিক টেস্ট দলের সদস্য হতে সহায়তা করে।

সঠিক অনুচ্ছেদ শিরোনাম কোনটি?
titleA. ওয়ানডে ক্রিকেটে বাংলাদেশের হ্যাট্রিকগুলো
titleB. ইতিহাস
titleC. দেশের পক্ষে সর্বোচ্চ উইকেটধারী
titleD. পরিচালনা পরিষদ
উত্তর: titleB
১৯ বছর বয়সে প্রাট যখন, মাওয়তে অবস্থিত মার্কিন সিফুড ভিত্তিক রেস্তোরা বুকা গাম্প শ্রিম্প কম্পানী-এ একজন ওয়েটিং ট্যাবিলস বা ওয়েটারের কাজ করছিলেন, তখন তিনি জনপ্রিয় কানাডিয়ান অভিনেত্রী এবং চলচ্চিত্র পরিচালিকা র‍্যায় ডওন চং দ্বারা আবিষ্কৃত হন। তিনি প্রাটকে তারর পরিচালিকা হিসেবে আত্বপ্রকাশকারী চলচ্চিত্র, যেটি ছিল একটি অধীরতামূলক সংক্ষিপ্ত চলচ্চিত্র: "কার্সড পার্ট৩"-এ অভিনয় করান, যেটির চিত্রায়ন মার্কিন যুক্তরাষ্ট্রের ক্যালিফোর্নিয়া রাজ্যের লস অ্যাঞ্জেলেস শহরে হয়েছিল।
প্রাটের প্রথম কোন ধারাবাহিকে নিয়মিত অভিনয় ছিল, মার্কিন টেলিভিশন চ্যানেল দ্য ডব্লিউবি-এ প্রচারিত ধারাবাহিক "এভারউড"-এ হারোল্ড ব্রাইটন হিসেবে, ব্রাইট এবট ভূমিকায়। এছাড়াও তিনি ২০০৮ সালে মুক্তিপ্রাপ্ত রণ এবং রোমাঞ্চকর দৃশ্যকাব্যের মার্কিন চলচ্চিত্র "ওয়ান্টেড"-এ অভিনয় করেন।২০০৯ সালে প্রাট মার্কিন টেলিভিশন চ্যানেল এনবিসি-এ প্রচারিত হাস্যরস ধারাবাহিক "পার্কস এন্ড রেকরেশন"-এ "এন্ডি ডাওয়ার" ভূমিকায় অভিনয় করা শুরু করেন। মূলত প্রথমে ধারাবাহিকটিতে তার ভূমিকাটি ছিল অস্থায়ী, কিন্তু ধারাবাহিকটির পরিচালকরা প্রাটকে অতিমাত্রায় পছন্দ করে বসে যে, তারা তাকে ধারাবাহিকটিতে নিয়মিত অভিনয় করতে বলে।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. ২০০০–২০১২
titleC. কর্মজীবন
titleD. প্রাথমিক জীবন
উত্তর: titleB
ম্যানচেস্টার ইউনাইটেড হার্নান্দেজের সম্পর্কে প্রথম জানতে পারে ২০০৯ সালের অক্টোবরে। তাই ডিসেম্বর মাসে তারা একজন স্কাউটকে মেক্সিকোতে পাঠায় তার খেলা পর্যবেক্ষন করার জন্য। ওই স্কাউট তাকে কয়েকটি খেলায় পর্যবেক্ষন করেন এবং তার সম্পর্কে ইউনাইটেড কর্তৃপক্ষকে ইতিবাচক ধারণা দেন। হার্নান্দেজের বয়স তখনও কম থাকার কারণে ইউনাইটেড কর্তৃপক্ষ তাকে দলে নিয়ে আসার ব্যাপারে একটু অপেক্ষা করতে চাইছিল। কিন্তু ২০১০ বিশ্বকাপে তার অংশগ্রহণের সম্ভবনা তৈরি হওয়ায়, ইউনাইটেড কর্তৃপক্ষ অনেকটাই তাড়াহুড়া করে তার জন্য বিড করে। এইজন্যে ইউনাইটেডের প্রধান স্কাউট জিম লওয়ারকে মেক্সিকোতে পাঠায়, যিনি তাকে ফেব্রুয়ারি মার্চ অবধি তাকে পর্যবেক্ষন করে এবং তার সম্পর্কে আবার একটি ইতিবাচক রিপোর্ট দেয় যার ফলশ্রুতিতে ক্লাবের আইনজীবীরা মেক্সিকোতে গিয়ে তার সাথে চুক্তিসম্পন্ন করে।

০৮ এপ্রিল ২০১০ সালে, হার্নান্দেজ ওয়ার্ক পারমিট পাওয়া সাপেক্ষে অপ্রকাশিত পরিমাণ বেতনে ইউনাইটেডে খেলার জন্য চুক্তি সম্পন্ন করতে সম্মত হয় এর আগের দিন চ্যাম্পিয়ন্স লীগের বায়ার্ন মিউনিখের বিরুদ্ধে ম্যাচটিতে তিনি ওল্ড ট্রাফোর্ডে উপস্থিত ছিলেন। এই চুক্তিটি এতটাই গোপনীয়তার মধ্যে করা হয় যে হার্নান্দেজের এজেন্টও এর ব্যাপারে কিছুই জানতেন না। চুক্তির শর্তমতে ৩০ জুলাই ম্যানচেস্টার ইউনাইটেড শিভাসের বিরুদ্ধে তাদের নতুন স্টেডিয়াম এস্তাদিও শিভাসে একটি প্রীতি ম্যাচ খেলে। ২৭ মে তিনি ইউনাইটেডে খেলার জন্য ওয়ার্ক পারমিট পান এবং ১ জুলাই তার সাথে আনুষ্ঠানিক চুক্তি করা হয়।

সঠিক অনুচ্ছেদ শিরোনাম কোনটি?
titleA. ক্যারিয়ার পরিসংখ্যান
titleB. ২০১০-১১ মৌসুম
titleC. ম্যানচেস্টার ইউনাইটেড
titleD. দলবদল
উত্তর: titleD
বাংলাদেশে, এটিকে সবজি হিসাবে খাওয়া হয়। এটির মজ্জাটি টক-মিষ্টি স্বাদের কারণে সাধারণতফেলে দেওয়া হয়। ঘন বাহিরের অংশ ছোট ছোট টুকরো টুকরো করে কাটা হয় এবং (সবুজ বা পাকা) গরুর মাংস, মাটন এবং মাছের তরকারীতে দিয়ে রান্না করা হয়। রন্ধন এবং গ্রাহনের জন্য বাহিরের অংশটি প্রায়শই রোদে শুকানো হয়। ফলটি আচারেরও প্রাথমিক উপাদান হিসেবেও ব্যবহৃত হয়। এটি ব্রিটিশ বাংলাদেশী ফাস্টফুডের রেস্তোঁরাগুলিতে ডোনার কাবাবেও ব্যবহৃত হয়। 

সঠিক অনুচ্ছেদ শিরোনাম কোনটি?
titleA. রান্নার কাজে
titleB. গুনাগুণ
titleC. বর্ণনা
titleD. বিস্তৃতি
উত্তর: titleA
প্রথম বিভাগটি উত্তর ও পূর্ব রেলের জন্য স্ট্র্যাটফোর্ড থেকে ব্রক্সবার্ন পর্যন্ত নির্মিত হয় এবং ১৮৪০ সালে এটি চালু হয়। এটি উত্তর দিকে প্রসারিত হয়, ১৮৪২ সালে বিশপ স্টোর্টফোর্ডের থেকে ৩ মাইল (৫ কিলোমিটার) দূরে স্পেলব্রুক পৌঁচ্ছায়। ১৮৪৩ সালে রেলপথটি বিশপস স্টোর্টফোর্ড পৌঁছেছিল এবং পরের বছরে উত্তর ও পূর্ব রেলকে ইস্টার্ন কাউন্টি রেলওয়ের কাছে ইজারা দেওয়া হয়। এই রেল সংস্থাটি ১৮৪৫ সালে এলি এবং ব্র্যান্ডনের সম্প্রসারণের অংশ হিসাবে বিশপ স্টোর্টফোর্ড থেকে কেমব্রিজ পর্যন্ত বিভাগটি চালু করে।

১৮৬০-এর দশকের মধ্যে পূর্ব অ্যাংলিয়ায় রেলপথ আর্থিক সমস্যায় পড়ে এবং বেশিরভাগ অংশ ইস্টার্ন কাউন্টি রেলওয়েকে লিজ দেওয়া হয়। যদিও তারা আনুষ্ঠানিকভাবে একত্রীকরণের ইচ্ছা পোষণ করেছিল, তবে তারা এর জন্য সরকারী চুক্তিটি অর্জন করতে পারেনি ১৮২২ সালে গ্রেট ইস্টার্ন রেলওয়ে (জিইআর) সম্মিলিতভাবে গঠিত হওয়া পর্যন্ত।

১৮৮২ সালে গ্রেট নর্দার্ন এবং গ্রেট ইস্টার্ন যৌথ রেল খোলার ফলে গ্রেট ইস্টার্ন নটিংহামশায়ার এবং দক্ষিণ ইয়র্কশায়ার কয়লা উৎপাদনকারী অঞ্চলের সাথে একটি সরাসরি সংযোগ স্থাপন করতে দেখা যায় কেমব্রিজের উত্তরে চেস্টার্টন জংশন দ্বারা রেলপথের উত্তর অংশের সাথে, এটি সাধারণত টেম্পল মিলসের বড় মার্শালিং ইয়ার্ডে প্রবেশ করে।

১৯২৩ সালে একত্রিত পরে রেলপথটি লন্ডন ও উত্তর পূর্ব রেলের অংশে পরিণত হয়।

১৯৪৮ সালে জাতীয়করণের পরে রেলপথটি ব্রিটিশ রেলওয়ের পূর্ব অঞ্চলে চলে যায়।

১৯৫২ সালে এলসেনহাম থেকে থেক্সটেডের শাখাটি ("জিন অ্যান্ড টফি লাইন" নামে পরিচিত) যাত্রীদের জন্য বন্ধ হয়ে যায় এবং এক বছর পরে পণ্য পরিষেবার জন্য চালু করা হয়। জাফরান ওয়াল্ডেন রেলপথ যাত্রীদের জন্য বন্ধ হয়ে যায় ১৯৬৪ সালের ৭ সেপ্টেম্বর এবং তিন মাস পর মাল পরিবহনের জন্য চালু করা হয়।
সঠিক অনুচ্ছেদ শিরোনাম কোনটি?
titleA. ইঞ্জিন শেড
titleB. অবকাঠামো
titleC. পরিষেবা (২০১৪)
titleD. ইতিহাস
উত্তর: titleD
এটা সত্য যে মোটরযানকে উপরে ওঠানো এবং নামানো এক জটিল প্রক্রিয়া। এর চাইতে অনেক সহজ প্রক্রিয়া হল মানুষকে উপরে ওঠানো এবং নিচে নামানো। চলন্ত রাস্তা ধারণায় কোন মোটরযান নয়, মানুষকে উপরে ওঠানো এবং নামানোর পরিকল্পনা করা হয়েছে। অবস্থানগতভাবে চলন্ত রাস্তা প্রতিষ্ঠায় দুটি পদ্ধতি অবলম্বন করা যেতে পারে। একজিস্টিং মূল রাস্তার মাঝ বরাবর এবং দুই পাশ বরাবর। মূল রাস্তার ৩ মিটার উপরে একটি কংক্রিটের কাটামোতে চলন্ত রাস্তা এক বা একাধিক লেইনে স্থাপিত হবে এবং চলমান থাকবে। চলন্ত রাস্তা নির্মাণ পদ্ধতিতে রাস্তার ছাদ এবং মূল কাঠামো স্থির থাকবে। একটি আচ্ছাদনের ভেতরে চলন্ত রাস্তা ছোট চাকাসহ নিচের পাটাতন, বসার আসন, পাশের স্বচ্ছ হালকা দেয়াল, অন্যান্য যন্ত্রাংশ চলমান থাকবে। কোন শহর এলাকার জন্য চলন্ত রাস্তার নির্ধারিত গতি হতে পারে ৩০ থেকে ৫০ কিমি/ঘণ্টা। হাইওয়েতে নির্ধারিত গতি হতে পারে ১০০ থেকে ১৪০ কিমি/ঘণ্টা। শহর এলাকায় চলন্ত রাস্তা প্রতি দুই মিনিট পরপর ১০ সেকেন্ডের জন্য থামবে। চলন্ত রাস্তার দৈর্ঘ ১ থেকে ১০০ কিমি যাই হোক না কেন পুরো রাস্তাই একই সাথে চলতে থাকবে। থামলে পুরো রাস্তাই থেমে যাবে। সে অর্থে পুরো রাস্তাকেই বলা যেতে পারে একটি অখণ্ড চলন্ত যান।

অধিকাংশ ক্ষেত্রে বিভিন্ন ক্রসিং-এ একটি চলন্ত রাস্তা ওপর চলন্ত রাস্তাকে ক্রস না করে ইউটার্ন করে উৎসের দিকে চলে যাবে। অর্থাৎ এক সাইডের চলন্ত রাস্তা ইউটার্ন করে বিপরীত সাইডে বিপরীত দিকে চলতে চলমান থাকবে। তবে কিছু কিছু ক্রসিং-এ ভিন্ন দিক থেকে আসা চলন্ত রাস্তা পরস্পরকে ক্রস করার ব্যবস্থা রাখা যেতে পারে।

ফুটপাত থেকে চলন্ত রাস্তায় ওঠার জন্য নির্দিষ্ট দূরত্বে সুবিধামত স্থানে সিঁড়ি এবং ফুটওভারব্রিজ থাকবে। চলন্ত রাস্তা একজিস্টিং মূল রাস্তা থেকে ৩ মিটার উপরে স্থাপিত হবার কারণে চলন্ত রাস্তার নিচ দিয়ে এবং এক্সজিস্টিং যে অংশ চলন্ত রাস্তার আওতায় আসবে না সেই স্থান দিয়ে সাধারণ মোটরযান চলাচল করবে।

সঠিক অনুচ্ছেদ শিরোনাম কোনটি?
titleA. চলন্ত রাস্তাঃ ধারণা
titleB. চলন্ত রাস্তাঃ উদ্ভাবন এবং ধারনা উপস্থাপন
titleC. চলন্ত রাস্তাঃ প্রয়োজনীয়তা এবং ভিন্নতা
titleD. চলন্ত রাস্তাঃ পদ্ধতি
উত্তর: titleD
৬ জুন ২০১৮ সালে গণপ্রজাতন্ত্রী বাংলাদেশ সরকারের শিক্ষা মন্ত্রণালয়ের প্রজ্ঞাপনের মাধ্যমে গণপ্রজাতন্ত্রী বাংলাদেশ সরকারের মহামান্য রাষ্ট্রপতি ও বিশ্ববিদ্যালয় সমূহের চ্যান্সেলরের আদেশক্রমে বঙ্গবন্ধু শেখ মুজিবুর রহমান ডিজিটাল ইউনিভার্সিটির প্রথম উপাচার্য হিসেবে জাতীয় বিশ্ববিদ্যালয়ের সাবেক উপ-উপাচার্য ও ইসলামী প্রযুক্তি বিশ্ববিদ্যালয়ে (আই.ইউ.টি) সাবেক উপাচার্য এবং বাংলাদেশ প্রকৌশল বিশ্ববিদ্যালয়ের পুরকৌশল বিভাগের অধ্যাপক ড. মুনাজ আহমেদ নূরকে নিয়োগ দেয়া হয়।

সঠিক অনুচ্ছেদ শিরোনাম কোনটি?
titleA. অবকাঠামো
titleB. ইতিহাস
titleC. উপাচার্য
titleD. অনুষদ
উত্তর: titleC
১৯৬০ দশকের প্রথম দিকের মার্বেল কমিক্স দল প্রতীকস্বরূপ একজন(এবং একমাত্র) নারী সদস্য যুক্ত করে, অনেকটা ডিসির সুপারহিরো দল জাস্টিস লীগ অব আমেরিকা(যাতে নারী প্রধান চরিত্র ছিল "ওয়ান্ডার ওম্যান") অনুকরণে, উদাহরণ স্বরূপ বলা যায় "ফ্যান্টাসটিক ফোরের" "ইনভিসিবল গার্ল", "এক্স-ম্যান" এর "জিন গ্রে"(আসলভাবে "মার্বেল গার্ল" নামে পরিচিত), এভেঞ্জারের "ওয়াসপ" এবং "ব্রাদারহুড মিউট্যান্ট" এর "স্কার্লেট উইচ"(যে পরবর্তিতে এভেঞ্জারে যুক্ত হয়)। ১৯৬৩ সালে "এস্ট্রো বয়" ধার নেয়া হয় একটি সম্পূর্ণভাবে অনুপ্রাণিত আনিমে টেলিভিশন সিরিজে। ১৯৬৪ সালে "ফ্যান্টম এজেন্টস" যেগুলো "নিঞ্জাদের" কেন্দ্রীভূত করে তৈরি করা হয় যারা জাপানের সরকারের হয়ে কাজ করে এবং পরবর্তিতে সেন্টাই ধরনের সিরিজের ভিত্তি হয়। ১৯৬৬ সাল আবির্ভাব দেখে ভৌতিক-বৈজ্ঞানিক কল্পকাহিনী সিরিজ "আল্ট্রা কিউ" যেটি তৈরি করেছিলেন "ইজি সুভুরায়া" যেটি পরবর্তিতে "আল্ট্রাম্যান" সিকুয়েল এর পথপদর্শন করে, সৃষ্টি করে একটি সফল ফ্রাঞ্চাইজের যেটি দৃষ্টি দেয় বিশাল হিরোর দকে যেখানে সুপারহিরো হবে "কাইজো" এর মত দানব আকৃতির যার সাথে তারা লড়াই করেছিল। 
সঠিক অনুচ্ছেদ শিরোনাম কোনটি?
titleA. ১৯৬০ এর দশক
titleB. জাতিগত এবং ধর্মীয় সংখ্যালঘু
titleC. সাধারণ বৈশিষ্ট্য
titleD. বাংলাদেশে সুপারহিরো
উত্তর: titleA
কোন ব্যবস্থায় পদার্থের পরিমাণ ,শূন্যস্থানের গুণ দ্বারা নির্দেশ করা হয়। যেমন উচ্চগুণের শূন্যস্থানে খুবই কম সংখ্যক পদার্থ থাকে। শূন্যস্থান মূলত পরিমাপ করা হয় এর মাধ্যমে। কিন্তু তাপমাত্রা ও রাসায়নিক গঠনের জন্য পরবর্তি স্থিতিমাপের প্রয়োজন পরে।অবশিষ্ট গ্যাসের হল এমন একটি স্থিতিমাপ। পরপর দুটি ধাক্কার মধ্যে একটী অনু যে গড় দুরত্ব অতিক্রম করে তাকে গড় মুক্ত পথ বলে।গ্যাসের ঘনত্বের সাথে সাথে গড়মুক্ত পথ হ্রাস পায় এবং যখন গড়মুক্ত পথ কক্ষের,পাম্প,মহাকাশযান, বা অন্য যে কোন উপস্থিত বস্তুর থেকেও বড় হয়, কন্টিনোম ধারণা আর প্রযোজ্য হয় না। শূন্যস্থানের এই অবস্থা কে বলে উচ্চ শূন্যস্থান, এবং প্রবাহীর প্রবাহের শিক্ষা কে প্রচলিত ব্যবস্থায় গ্যাসকণা গতিবিদ্যা বলে। বায়ুমন্ডলীয় চাপে বাতাসের গড়মুক্ত পথ খুবই ছোট ৭০ ন্যানোমিটার কিন্তু ১০০মিলিপ্যাসকেলে কক্ষতাপমাত্রায় বাতাসের গড়মুক্ত পথ হল সর্বসাকুল্যে ১০০মিলিমিটার যা বায়ুশূন্য টিউবে থাকে।গড়মুক্ত পথ পাখার আকারের থেকে বড় হলে ক্রকের রেডিওমিটার চালু হয়। অর্জন বা পরিমাপের জন্য প্রযুক্তি অনুসারে শূন্যস্থানের গুণাবলি পরিসরে বিভক্ত হয়।এই পরিসরের সার্বজনীন সংজ্ঞা নেই কিন্তু এর প্রচলিত ব্যবহার নিচে দেয়া হল।মহাশূন্যে আমাদের কক্ষপথের ভ্রমন এবং ছায়াপথ সংক্রান্ত বিশাল স্থানের জন্য বিভিন্ন উচ্চতায় চাপ বিভিন্ন হয়।


সঠিক অনুচ্ছেদ শিরোনাম কোনটি?
titleA. পরিমাপ
titleB. পাম্প করা এবং পারিপার্শ্বিক বায়ুচাপ
titleC. আপেক্ষিক বনাম পরম পরিমাপ
titleD. গ্যাস নিঃসরণ
উত্তর: titleA
ইডেন মহিলা কলেজ শুভসাধিনী সভা নামীয় একটি সমাজসেবামূলক সংগঠন কর্তৃক ব্রাহ্ম মেয়েদের জন্য ১৮৭৩ সালে ঢাকার ফরাশগঞ্জে একটি স্কুল প্রতিষ্ঠিত হয়। ১৮৭৮ সালে স্কুলটি অপর একটি মেয়েদের স্কুলের সাথে একীভূত হয়ে ঢাকা ফিমেল স্কুলে রূপান্তরিত হয়। সে বছর স্কুলটি সরকারি ব্যবস্থাপনায় দেওয়ার উদ্যোগ গ্রহণ করা হয় এবং গভর্নর স্যার অ্যাসলি ইডেনের নামানুসারে এর নতুন নামকরণ হয় ইডেন গার্লস স্কুল। স্কুলটি লক্ষ্মীবাজার এলাকায় কার্যক্রম শুরু করে। ইডেন গার্লস স্কুল ছিল বাংলায় মেয়েদের প্রথম স্কুল এবং ১৮৯৬ সালে এর ছাত্রী ছিল ১৩০ জন। সরকার এটিকে পূর্ববাংলা ও আসাম প্রদেশের উচ্চমান বিদ্যালয় হিসেবে স্বীকৃতি দেয়। ১৮৯৭ সালের ভূমিকম্পে ভবনটি ক্ষতিগ্রস্ত হলে স্কুলটি সাময়িকভাবে একটি বাড়িতে এবং কিছুদিন পর সদরঘাট এলাকায় পর্তুগিজ ব্যবসায়ীদের একটি বাণিজ্যিক ভবনে স্থানান্তরিত হয়। স্কুলটিতে ১৯২৬ সালে একাদশ ও দ্বাদশ শ্রেণির ক্লাস শুরু হয়। সে থেকে এটি ইডেন উচ্চ বালিকা বিদ্যালয় ও উচ্চ মাধ্যমিক কলেজ নাম ধারণ করে। শেরে বাংলা এ.কে ফজলুল হকের উদ্যোগে কলেজটি আবদুল গণি রোডে একটি ভবনে স্থানান্তরিত হয়। ভবনটি পরবর্তীকালে ইডেন বিল্ডিং নামে পরিচিত হয়। ১৯৪৭ সালে সরকার ইডেন বিল্ডিং-এ নতুন প্রাদেশিক সচিবালয় প্রতিষ্ঠার সিদ্ধান্ত নিলে কলেজটি কার্জন হলের একটি অংশে স্থানান্তরিত হয়। কলেজের সাথে কামরুন্নেছা স্কুলকে একীভূত করার পরিকল্পনা অনুযায়ী কলেজটি আবার স্কুল চত্বরে স্থানান্তরিত হয়। অবশেষে ১৯৫৮ সালে ইডেন কলেজ ও কামরুন্নেছা স্কুলের কলেজ শাখা একীভূত হয়ে বকসীবাজারে ইডেন গার্লস কলেজে রূপান্তরিত হয়। প্রতিষ্ঠান দুটির স্কুল শাখা একীভূত করে কামরুন্নেসা স্কুল নামে টিকাটুলিতে চালু করা হয়।১৯৬২ সালে আজিমপুরে ১৮ একর জমির উপর গড়ে ওঠে ইডেন কলেজ। কলেজটি নতুন প্রাঙ্গণে স্নাতক কার্যক্রম চালু করে, কিন্তু এর উচ্চ মাধ্যমিক শাখা বকসীবাজারেই অব্যাহত থাকে। পর্যায়ক্রমে কলেজটির আজিমপুর শাখায় উচ্চ মাধ্যমিক ক্লাস এবং বকসীবাজার শাখায় ডিগ্রি ক্লাস চালু হয়। পরবর্তী সময়ে বকশিবাজার শাখার নামকরণ হয় সরকারি বালিকা মহাবিদ্যালয়। এরই পরিবর্তিত নাম বেগম বদরুন্নেসা মহিলা কলজ। ১৯৬৩ সাল থেকে আজিমপুরের ইডেন কলেজ একটি স্বতন্ত্র প্রতিষ্ঠান হিসেবে ইডেন মহিলা কলেজ নামে পরিচালিত হয়। 

সঠিক অনুচ্ছেদ শিরোনাম কোনটি?
titleA. ছাত্রীনিবাস
titleB. ক্যান্টিন
titleC. অনুষদ
titleD. ইতিহাস
উত্তর: titleD
সুপরিচিত ভারতীয় তাঁত শাড়ির কিছু হয় কাঞ্চিপুরম, সিল্ক শাড়ি, মহেশ্বরী শাড়ি, বাগ মুদ্রণ শাড়ি, চান্দেরী সিল্ক শাড়ি, তসর, সিল্ক শাড়ি, বেনারসি, হাফ সিল্ক শাড়ি, বালুচরি শাড়ি, সাম্বালপুরি শাড়ি, কাঁথা সেলাই শাড়ি, ভাধিনি শাড়ি এবং মুঙ্গা শাড়ি। ঝলমলে চেহারা দেওয়ার জন্য হস্তচালিত তাঁতের শাড়িগুলো ভাল মানের সিল্ক দিয়ে তৈরি করা হয়।

সঠিক অনুচ্ছেদ শিরোনাম কোনটি?
titleA. হস্তচালিত তাঁতের শাড়ির প্রকার
titleB. বয়ন প্রক্রিয়া
titleC. প্রধান আঞ্চলিক বয়ন ঐতিহ্য
titleD. বেনারসি শাড়ি
উত্তর: titleA
মার্চ মাসে ইন্ডিয়ান ইনস্টিটিউট অফ কেমিক্যাল টেকনোলজি, কাউন্সিল অফ সায়েন্টিফিক অ্যান্ড ইন্ডাস্ট্রিয়াল রিসার্চ অ্যান্ড সিপলা কর্পোরেশন একটি অ্যান্টি-কোভিড -১৯ ড্রাগের বিকাশের জন্য একটি যৌথ উদ্যোগ চালু করে। পুনে ভিত্তিক সিরাম ইনস্টিটিউট অফ ইন্ডিয়া ভারতের ড্রাগ কন্ট্রোলার জেনারেলের কাছ থেকে নির্দিষ্ট স্ট্রেনের ক্লিনিকাল ট্রায়ালের জন্য আবেদন করবে বলে আশা করা হচ্ছে। কোম্পানির সভাপতি আদার পূুনাওয়ালার মতে, সিওভিড-১৯ এর একটি ভ্যাকসিন এক বছরের মধ্যে সরবরাহ করা হবে, তবে এটি ২০ থেকে ৩০% লোকের জন্য কার্যকর নাও হতে পারে।

২৩ শে মার্চ, ইন্ডিয়ান কাউন্সিল অফ মেডিকেল রিসার্চ কর্তৃক গঠিত সিওভিআইডি-১৯ এর জন্য জাতীয় টাস্ক ফোর্স উচ্চ-ঝুঁকির ক্ষেত্রে সিওভিআইডি-১৯ এর চিকিৎসার জন্য হাইড্রোক্সাইক্লোরোকুইন ব্যবহারের সুপারিশ করে।

২২ মার্চ ৩০০ জন করোনা-পজিটিভ রোগীর চিকিৎসা পরিকাঠামো গড়ার জন্য নীলরতন সরকার মেডিক্যাল কলেজ কর্তৃপক্ষকে নির্দেশ দেওয়া হয়। যার প্রেক্ষিতে তিন জন অ্যাসিস্ট্যান্ট সুপারের নেতৃত্বে দল গড়ে সেই নির্দেশ রূপায়ণের কাজ শুরু হয়।

সঠিক অনুচ্ছেদ শিরোনাম কোনটি?
titleA. ব্যক্তিকে পৃথক্করণ বা কোয়ারান্টিন
titleB. শিক্ষা
titleC. মার্চ
titleD. চিকিৎসা
উত্তর: titleD
নিকিতা একজন সুন্দরী প্রতিযোগী শিরোনামধারী, যিনি "মিস ইন্ডিয়া বিকিনি" ২০১৫ এর মুকুট পেয়েছিলেন এবং ২৪ অক্টোবর ২০১৫-তে মাল্টায় "মিস ওয়ার্ল্ড বিকিনি মডেল" ২০১৫ তে ভারতের প্রতিনিধিত্ব করেছিলেন। তিনি ২০১৬ সালের ১০ সেপ্টেম্বর জার্মানির বার্লিনে "মিস গ্ল্যামার ফেস ওয়ার্ল্ড ২০১৬"-এ ভারতের প্রতিনিধিত্ব করেছেন। তিনি সারা বিশ্ব থেকে ২২ জন প্রতিযোগীর মধ্যে বিজয়ী হয়েছিলেন। একই বছরে ২ অক্টোবর, ২০১৬-তে তিনি মাল্টায় "মিস ইউরোপিয়ান ট্যুরিজম ২০১৬"-তে ভারতের প্রতিনিধিত্ব করেছিলেন। ২০১৭ সালে তিনি "ওয়ার্ল্ড সুইমস্যুট মডেল"-এ ভারতের প্রতিনিধিত্ব করেছিলেন। তিনি "ওয়ার্ল্ড স্যুইমস্যুট মডেল ২০১৭" প্রতিযোগিতায় একজন চূড়ান্ত প্রতিযোগী ছিলেন, যা শেষ পর্যন্ত ব্রাজিলিয়ান মডেল আনা কুয়া জিতেছিলেন। তিনি বার্লিনে "মিস গ্ল্যামার ফেইসেস জার্মানি ২০১৭" এবং "লুক অফ দ্য ইয়ার জার্মানি ২০১৭"-এ জুরিতে ছিলেন।

সঠিক অনুচ্ছেদ শিরোনাম কোনটি?
titleA. প্রাথমিক জীবন
titleB. পুরস্কার
titleC. আন্তর্জাতিক চলচ্চিত্র উৎসব এবং আন্তর্জাতিক চলচ্চিত্র বাজার
titleD. মডেলিং এবং সুন্দরী প্রতিযোগিতা
উত্তর: titleD
প্রবেশিকা : আর্মানিটোলা গভর্নমেন্ট হাই স্কুল, ঢাকা (১৯৫৫); উচ্চ মাধ্যমিক : ভিক্টোরিয়া কলেজ, কুমিল্লা (১৯৫৭); স্নাতক সম্মান (ইংরেজি) : ঢাকা বিশ্ববিদ্যালয় (১৯৬১); স্নাতকোত্তর (ইংরেজি) : ঢাকা বিশ্ববিদ্যালয় (১৯৬২); স্নাতকোত্তর (ইংরেজি)। ১৯৭২ খ্রিষ্টাব্দে যুক্তরাজ্যের ওয়েলস বিশ্ববিদ্যালয় থেকেও গবেষণার মাধ্যমে এম. এ. ডিগ্রি লাভ করেন। তিনি ১৯৭৮-৭৯ মেয়াদে লন্ডন বিশ্ববিদ্যালয়ের কিংস কলেজে কমন্‌ওয়েলথ্‌ একাডেমিক স্টাফ ফেলো হিসেবে গবেষণা করেছেন। অতঃপর ১৯৯০-৯১ মেয়াদে মার্কিন যুক্তরাষ্ট্রের ইউনিভার্সিটি অব নর্থ ফ্লোরিডায় সিনিয়র ফুলব্রাইট রিসার্চ ফেলো হিসেবে গবেষণা করেছেন। বিভিন্ন বেসরকারী এবং সরকারী কলেজে শিক্ষকতার পর ১৯৭৩ খ্রিষ্টাব্দে তিনি জাহাঙ্গীরনগর বিশ্ববিদ্যালয়ের ইংরেজি বিভাগে যোগদান করে ১৯৮৫ খ্রিষ্টাব্দ থেকে ২০০৬ অবধি অধ্যাপক হিসেবে কর্মরত ছিলেন। ২০০৮ থেকে তিনি বাংলাদেশ ইউনিভার্সিটি অব বিজনেস অ্যান্ড টেকনোলজি-এর ইংরেজি বিভাগে অধ্যাপক এবং চেয়ারম্যান কর্মরত। তিনি "সুজন-সুশাসনের জন্য নাগরিক"-এর জাতীয় কমিটির একজন নির্বাহী সদস্য।

সঠিক অনুচ্ছেদ শিরোনাম কোনটি?
titleA. শিক্ষা ও জীবন
titleB. আত্মস্মৃতি
titleC. প্রকাশিত গ্রন্থসমূহ
titleD. প্রবন্ধ-গবেষণা
উত্তর: titleA
১৯৫৮ সালে নিউজিল্যান্ডের বিপক্ষে তার টেস্ট অভিষেক ঘটে। খেলায় তিনি ৫২ রান সংগৃহীত করেন। ই.ডব্লিউ. সোয়ানটন ভেবেছিলেন যে, তাকে হয়তো ১৯৫৮-৫৯ মৌসুমে পিটার মে’র এমসিসি দলের সদস্যরূপে অস্ট্রেলিয়ায় নেয়া হবে। শেষ পর্যন্ত প্যারিসে অবস্থানরত মডেল স্ত্রীর কাছ থেকে ফিরে এসে পিটার মে’র আঘাতে জর্জরিত দলে পুণরায় অন্তর্ভুক্ত হন। সফরের মাঝামাঝি সময়ে ডেক্সটার যোগ দেন ও প্রস্তুতির সময় না নিয়েই প্রস্তুতিমূলক খেলায় অংশ নেন। এ খেলাগুলোয় ভালো করলেও টেস্টে ব্যর্থ হন। তাস্বত্ত্বেও সফর চালিয়ে যান ও নিউজিল্যান্ডের বিপক্ষে অভিষেক টেস্ট সেঞ্চুরি হাঁকান। ১৯৫৯-৬০ মৌসুমে ভারত ও ক্যারিবীয়ায় দূর্দান্ত সময় অতিবাহিত করলেও দলে অন্তর্ভুক্তির বিষয়ে ব্যাপকভাবে সমালোচিত হন। কিন্তু ওয়েস হল ও চার্লি গ্রিফিথের ন্যায় ফাস্ট বোলারদের মোকাবেলা করে উপযুক্ত জবাব দেন। প্রথম টেস্টে অপরাজিত ১৩২*, চতুর্থ টেস্টে ১১০ সহ ৬৫.৭৫ গড়ে ৫২৬ রান তোলেন ও ইংল্যান্ডের ব্যাটিং গড়ে শীর্ষস্থানে আরোহণ করেন। এরফলে ১৯৬১ সালে উইজডেন কর্তৃপক্ষ তাকে অন্যতম বর্ষসেরা ক্রিকেটাররূপে ঘোষণা করে।

ঘরোয়া টেস্ট সিরিজে দক্ষিণ আফ্রিকার বিরুদ্ধে নিষ্প্রভ ছিলেন। কিন্তু, এজবাস্টনে অনুষ্ঠিত ১৯৬১ সালের অ্যাশেজ সিরিজের প্রথম টেস্টের দ্বিতীয় ইনিংসে ৩২১ রানের ইনিংস পরাজয় এড়াতে নামে। এ ইনিংসে তিনি ৩১ বাউন্ডারী সহযোগে ১৮০ তোলেন যা দ্বিতীয় বিশ্বযুদ্ধের পর ইংল্যান্ডের সর্ববৃহৎ সেঞ্চুরি ছিল। কিন্তু খেলার শেষদিকে ববি সিম্পসনের বলে ছক্কা হাঁকাতে গেলে তিনি স্ট্যাম্পড হন। ওল্ড ট্রাফোর্ডে খ্যাতনামা চতুর্থ টেস্টে ৮৪ মিনিট ক্রিজে অবস্থান করে দর্শনীয় ৭৬ রান তোলেন। খেলায় ইংল্যান্ডের আর দরকার ছিল মাত্র ১০৬ রান ও হাতে ছিল ৯ উইকেট। তাস্বত্ত্বেও ইংল্যান্ডের ব্যাটিংয়ে ধ্বস নামে ও টেস্টে পরাজিত হওয়াসহ সিরিজে পরাজয়বরণ করে।

সঠিক অনুচ্ছেদ শিরোনাম কোনটি?
titleA. প্রারম্ভিক জীবন
titleB. কাউন্টি ক্রিকেট
titleC. ব্যক্তিগত জীবন
titleD. টেস্ট ক্রিকেট
উত্তর: titleD
মে.জে. শাকিল আহমেদ ১৯৭৬ সালে বাংলাদেশ আর্মিতে আর্টিলারি রেজিমেন্টে যোগদান করেন। পরবর্তীতে মালয়েশিয়া আর্মড ফোর্সের ষ্টাফ কলেজ থেকে গ্রাজুয়েট লাভ করেন। আর আর্টিলারি কোর্স সম্পন্ন করেন ইউএস থেকে আর ডাইরেক্টিং ষ্টাফ গ্রাজুয়েট লাভ করেন বাংলাদেশ আর্মড ষ্টাফ কলেজ হতে। ২০০২ সালে ন্যাশনাল ডিফেন্স কলেজ হতে গ্রাজুয়েট লাভ করে মেজর জেনারেল পদবি গ্রহণ করেন। অপারেশন ডাল- ভাত সহ ভারতের সাথে বিভিন্নধরনের সীমান্ত জটিলতা মুক্ত করেন। তাছাড়া তিনি লন্ডনে বাংলাদেশের হাইকমিশনের সামরিক উপদেষ্টা হিসেবে যুক্ত ছিলেন। মে.জে. শাকিল আহমেদ বাংলাদেশ আর্মিতে আর্টিলারি রেজিমেন্টে যোগদান করেন পরবর্তীতে ডাইরেক্টিং ষ্টাফ গ্রাজুয়েশন লাভ করলে তাকে বাংলাদেশ রাইফেলসে বর্ডারে সেক্টর কমান্ডার হিসেবে নিযুক্ত করা হয়। তাছাড়া তিনি বাংলাদেশ আর্মির আর্টিলারি স্কুলের নির্দেশক ও ফিল্ড আর্টিলারি বিগ্রেডের কমান্ডার ছিলেন। তিনি ১৯ ফেব্রুয়ারি ২০০৬ থেকে ২৫ ফেব্রুয়ারি ২০০৯ আমৃত্যু বাংলাদেশ রাইফেলসের প্রধান (মহাপরিচালক) ছিলেন। 

সঠিক অনুচ্ছেদ শিরোনাম কোনটি?
titleA. সম্মাননা
titleB. দেহাবসান
titleC. ঘটনাবলী
titleD. কর্মজীবন
উত্তর: titleD